Publication: Magyar Közlöny
Issue: MK-2000-121 (Year: 2000, Number: 121)
Era: 1990-2004
Section: 1997. évi LXXX. törvény (a továbbiakban: Tbj.) végrehajtásáról rendelkező, többször módosított 195/1997. (XI. 5.)
Paragraph Index: 193

5. § Az R. 13/A. §-a helyébe a következő rendelkezés lép: „13/A. § (1) Amennyiben a biztosított az értesítésben közölt adatokkal nem ért egyet, az adatszolgáltató foglalkoztatónál — a Tbj. 4. §-a a) pontjának 6. alpontja szerinti foglalkoztató esetén a munkáltatónál — adategyeztetést kezdeményezhet. A foglalkoztató a biztosítottat 15 napon belül írásban tájékoztatja a biztosított észrevételeivel kapcsolatos megállapításairól, egyidejűleg — ha az adatokat hibásan közölte — köteles korábbi adatszolgáltatását módosítani. Ha az egyeztetés nem vezetett eredményre, a biztosított a lakóhelye szerint illetékes nyugdíjbiztosítási igazgatási szervnél kérhet adategyeztetést. Az igazgatási szerv az adategyeztetést 90 napon belül lefolytatja, és erről írásban értesíti a foglalkoztatót és a biztosítottat, valamint szükség esetén intézkedik az adathelyesbítésről, utólagos adatszolgáltatásról.

Source: https://magyarkozlony.hu/hivatalos-lapok/0dcb2e2dc7bf928953b672e42ed9b09da69819e5/dokumentumok/69f533712ba754c47be81fed5c69b2be988d3fc6/letoltes